text: Vestjyder tabte første testkamp efter trænerfyring
  01 juli 2016 kl. 15.29
  Fredag spillede Esbjerg fB og AC Horsens træningskamp mod hinanden forud for Superligastart om to uger.
  Blot et døgn efter Esbjerg fB højst overraskende fyrede træner Jonas Dal, spillede holdet træningskamp.
  Det var samtidig første kamp under ledelse af den midlertidige træner.
  - Nu handler det om at vi står sammen som en enhed. Uanset om vi spiller fodbold på den ene eller anden måde, siger midlertidig træner Lars Lungi Sørensen til TV SYD.
  Modstanderen var superligakollegerne fra AC Horsens. Sportsligt trak EfB det korte strå med et 1-2 nederlag.
  - Hvis man skal sige det på den pæne måde, så var der lidt tømmermænd efter i går. En hektisk dag var vist ikke helt ude af kroppen, fortæller anfører Jesper Jørgensen.
  For spillerne var mentalt ramt af gårsdagens trænerfyring.
  - Når sådan noget sker, er man selvfølgelig lidt berørt over det. Det kan vi ikke sige os fra. Det er en naturlig sag. Måske var det fint, at vi spillede en kamp i dag, og ser, at vi har lang vej. Forhåbentlig er det ude efter i dag.
  Både spillere og trænere ser nu fremad.
  - Vi bliver klar til sæsonen går i gang. Men det er ikke sikkert, at vi står snorlige med den færdige spillestil. Det er der flere hold der bøvler med op til sæsonstart. Men vi skal nok være klar, og give alt hvad vi kan ovre i Brøndby, slutter EfBs midlertidige træner.
  